24 ಗಂಟೆಗಳಲ್ಲಿ 24,337 ಜನರಿಗೆ ಕೊರೊನಾ, 25,709 ಮಂದಿ ಗುಣಮುಖ ನವದೆಹಲಿ: ದೇಶದಲ್ಲಿ ಕಳೆದ 24 ಗಂಟೆಗಳಲ್ಲಿ 24,337 ಜನರಿಗೆ ಕೊರೊನಾ ಸೋಂಕು ತಗುಲಿರುವುದು ದೃಢಪಟ್ಟಿದೆ. ಈ ಮೂಲಕ ದೇಶದಲ್ಲಿ ವರದಿಯಾದ ಒಟ್ಟಾರೆ ಕೊರೊನಾ ಪ್ರಕರಣಗಳ ಸಂಖ್ಯೆ 1 ಕೋಟಿಯ ಗಡಿ ದಾಟಿದ್ದು, 1,00,55,560ಕ್ಕೆ ಏರಿದೆ. ಕಳೆದ ಒಂದು ದಿನದಲ್ಲಿ 333 ಸೋಂಕಿತರು ಸಾವನ್ನಪ್ಪಿದ್ದಾರೆ. ಈವರೆಗೆ 1,45,810 ಮಂದಿ ಸೋಂಕಿಗೆ ಬಲಿಯಾದಂತಾಗಿದೆ. ದೇಶದಲ್ಲಿ ಒಟ್ಟು 3,03,639 ಆಯಕ್ಟಿವ್ ಕೇಸ್ಗಳಿದ್ದು, ಇಲ್ಲಿವರೆಗೆ 96,06,111 ಮಂದಿ ಸೋಂಕಿನಿಂದ ಗುಣಮುಖರಾಗಿ ಡಿಸ್ಚಾರ್ಜ್ ಆಗಿದ್ದಾರೆ. ಕಳೆದ 24 ಗಂಟೆಗಳಲ್ಲಿ 25,709 ಜನರ ಡಿಸ್ಚಾರ್ಜ್ ಆಗಿದೆ ಎಂದು ಕೇಂದ್ರ ಆರೋಗ್ಯ ಇಲಾಖೆ ತಿಳಿಸಿದೆ. ಇಂದಿನ ಅಂಕಿ ಅಂಶಗಳು ಹೊಸ ಪ್ರಕರಣಗಳು 24,337 ಒಟ್ಟಾರೆ ಪ್ರಕರಣಗಳು 1,00,55,560 24 ಗಂಟೆಯಲ್ಲಿ ಮೃತಪಟ್ಟವರು 333 ಒಟ್ಟಾರೆ ಮೃತಪಟ್ಟವರು 1,45,810 ಸಕ್ರಿಯ ಪ್ರಕರಣಗಳು 3,03,639 ಒಟ್ಟಾರೆ ಗುಣಮುಖರಾದವರು 96,06,111